Ma tahaksin tegelikult hullupööra kirjutada lihtsalt sellest, kui ilus ilm meil viimasel ajal on või kui igav koolis on ja et ma tunnen end tõepoolest väga  ina kohalike noorte hulgas, aga alati tuleb midagi muud ette, kuhu otsa ei saa sellist ümmargust juttu kirjutada. Ütlen veel enne viimase nädala tegemistest jutustamist ära: aitäh! kõikide pakkide, kaartide ja kirjade eest, mis te mulle sünnipäevaks saatsite :) ! Mõtlesin küll, et  kirjutan igaühele päris postikirja vastu, aga ei ole selleni tänaseni jõudnud ja siin niimoodi üldiselt tänamine on lihtsalt väga kerge...    Tagasi põhiteema juurde: möödunud nädal.    Teisipäeval käisin vabade tundide ajal jälle Hoornis, aga seekord kindla eesmärgiga: leida üles tordipood.   ("tee oma tort!"), milles müüakse kõikvõimalikke tordi-ja koogitegemisvahendeid, -aluseid ning -kaunistusi. Mu lemmikpood Hoornis. Pärast  pooltteist tundi kõiksugu kitsaste tänavate vahel seiklemist jõudsin lõpuks õigesse kohta kah. Varustasin end 50 muffinivormi ja purgikese dinosaurustega ning hakkasime õhtul küpsetama. Banaaniglasuuriga õunamuffinid! Jaaaa teine sats, tagasihoidlikum, mustikatega. --  Laupäeval käisin esimest korda  il. Kofferbakmarkt-- otsetõlkes pagasnikuturg-- kujutab endast liikuvat kirbuturgu, kus hulk inimesi oma pööningutelt kõikvõimaliku  pahna alla toonud, selle kõik autosse laadinud ja kokkulepitud turupäeval teatud kohta teistele inimestele müügiks sõidutavad. Vana kola ei ole just igaühele ahvatlev kaup, niisiis tehakse neid turupäevi ühes kuus üsna mitmeid kordi ja erinevates kohtades: äkki läheb õnneks ja äkki keegi ostab midagi! --  Nii muuseas, mis nüüd meelde tuleb: sõin laupäeval taaskord kuulsat Hollandi heeringat. Polegi vist tollest maiuspalast kirjutanud varem, aga see viga saab kohe parandatud! VÄGA METSIK! Eesti  heeringas on ikka selline vintske tummine tükk, mille lõhn kurgulage pärast söömist veel tundideks kummitama jääb, aga see hollandi kala on pehme, tekstuurilt nagu plastiliin, parajalt maheda maitsega ning lisaks veel väikse hapukurgi ja sibulakestega! , Eesti heeringas, maitse asi! Küll saab sindki tulevikus isuga söödud :) Siinkohal tahaksin viidata Parvepoiste Heeringalaulule, mida aga  s mu suureks kurvastuseks  pole, niiet peate seda ise endale täna unelauluks laulma!